Avertisment ISW: După Ucraina, Putin ia în calcul invazia totală a Republicii Moldova. Planurile militare ale Kremlinului
Rusia ar putea încerca să invadeze Republica Moldova, dacă războiul din Ucraina s-ar termina în favoarea sa, arată o analiză a experților de la Institutul pentru Studiul Războiului. Momentan, o invazie terestră sau navală este imposibilă câtă vreme Kievul rezistă, însă asta nu oprește Moscova să continue războiul hibrid la care se pricepe foarte bine, și care, în cele din urmă, poate crea condițiile pentru o incursiune pe scară largă în Moldova.